অন্যদিকে প্রতিবেশী দেশ ভারতে গত তিনমাসে ডলারের দাম ভারতীয় মুদ্রায় ৫ থেকে ৬ রুপি বেড়েছে। ভারতে গত জুনে প্রতি ডলারের দাম বিনিময়মূল্য ছিল ৬৮.৮০ রুপি, গত শুক্রবার তা বেড়ে ৭৪ রুপি ছাড়িয়ে যায়। বলা হচ্ছে, দেশটির মুদ্রানীতিতে নীতি-নির্ধারণী সুদ হারের কোনো পরিবর্তন না আসার পরই ব্যাপক হারে রুপির দরপতন হয়। যেটা ভারতের ইতিহাসে রেকর্ড। বাংলাদেশ ব্যাংকের কর্মকর্তারা বলছেন, ভারতে যেভাবে রুপির মান হারাচ্ছে, তাতে বাংলাদেশ ডলারের আয় হারাতে পারে। এজন্য রপ্তানি ও প্রবাসী আয় ধরে রাখতেই টাকার মান কিছুটা ছাড় দেয়া হচ্ছে। আরো কয়েকদিন এমন প্রবণতা চলবে।